stanford-oval/wikipedia huggingface dataset:
สแตติน
การใช้ประโยชน์ทางการแพทย์ > ข้อบ่งใช้อื่นที่เป็นผลจากการศึกษาทางคลินิก > โรคกระดูกพรุน

โรคกระดูกพรุน (อังกฤษ: Osteoporosis) ตามคำนิยามขององค์การอนามัยโลก (World Health Organization) หมายถึง ภาวะที่มีลดลงของมวลกระดูกและมีการเปลี่ยนแปลงของกระดูกชิ้นเล็กๆ บางๆ (trabeculae) เชื่อมโยงกันเป็นร่างแหภายในกระดูก ซึ่งการเปลี่ยนแปลงนี้จะนำไปสู่ความผิดปกติของโครงสร้างจุลภาคภายในกระดูก (defective bone microstructure) ทำให้กระดูกมีความแข็งแรงลดน้อยลงและเสี่ยงต่อการเกิดการแตกหักได้ง่าย โดยความชุกของการเกิดโรคกระดูกพรุนในประชากรที่มีอายุมากกว่า 50 ปีขึ้นไปคือ 14% โดยมักพบความชุกในเพศหญิงมากกว่าเพศชาย คือ 24% และ 6% ตามลำดับ โดยพยาธิกำเนิดของโรคกระดูกพรุนนั้นเกิดจากความผิดปกติของสมดุลระหว่างกระบวนการสร้างและสลายกระดูก ซึ่งมีความสัมพันธ์กับการกับมีอายุที่เพิ่มมากขึ้น ทำให้เกิดกระบวนการสลายกระดูกในอัตราที่มากกว่าการสร้าง ซึ่งปัจจัยเสริมส่วนหนึ่งมาจากการมีระดับฮอร์โมนเพศที่ลดลง (เช่น เอสโทรเจน, เทสโทสเทอโรน) หรือความผิดปกติของการสร้างตัวกระตุ้นการเจริญเติบโตที่มีโครงสร้างคล้ายอินซูลิน (insulin-like growth factor-I; IGF-1) หรือความผิดปกติของสมดุลแคลเซียม-ฟอสเฟตของร่างกาย ซึ่งอาจเกิดได้จากทั้งการรับประทานอาหารที่มีแร่ธาตุเหล่านี้ไม่เพียงพอ, ร่างกายดูดวึมแร่ธาตุดังกล่าวได้น้อยลง, โปรตีนที่ใช้ขนส่งแร่ธาตุดังกล่าวมีปริมาณลดลง, ความเป็นกรดของกระเพาะอาหารลดลง, การสร้างวิตามินดีในรูปแบบที่ออกฤทธิ์ได้ที่ตับและไตผิดปกติ, การได้รับแสงอาทิตย์ไม่เพียงพอ, หรือแม้กระทั่งการมีระดับพาราไทรอยด์ฮอร์โมนที่มากเกินไป
ในปัจจุบัน มียาที่ใช้ในการรักษาโรคกระดูกพรุนหลายชนิด โดยกลไกการออกฤทธิ์ของยาเหล่านี้อาจจะออกฤทธิ์รบกวนกระบวนการสลายกระดูกและการดูดซึมแคลเซียมกลับของร่างกาย เช่น กลุ่มยากลุ่มยาบิสฟอสโฟเนต (Bisphosphonates), ดีโนซูแมบ (denosumab), การรักษาด้วยฮอร์โมนทดแทน (hormone replacement therapy), ยากระตุ้นตัวรับเอสโทรเจนอย่างจำเพาะ (selective estrogen receptor modulators; SERMs); หรือออกฤทธิ์เร่งการสร้างกระดูก เช่น เทอริพาราไทด์ (teriparatide); หรือออกฤทธิ์แบบหลายกลไกผสมกัน เช่น สทรอนเทียม ราเนเลต (strontium ranelate) ส่วนกลไกของสแตตินต่อกระบวนการสร้างและสลายกระดูกนั้นยังไม่สามารถอธิบายได้แน่ชัด และข้อมูลที่ได้จากการศึกษาล่าสุดคาดว่าน่าจะเกิดจากทั้งการส่งเสริมการสร้างมวลกระดูกและยับยั้งการสลายมวลกระดูกร่วมกัน โดยกลไกต่อไปนี้:
สแตตินจะกระตุ้นการแสดงออกของ mRNA ที่ทำหน้าที่สร้างโปรตีน Bone morphogenetic protein 2 (ฺBMP-2) ซึ่งมีบทบาทสำคัญในการสร้างกระดูกและการกระตุ้นให้เกิดการแบ่งตัวของเซลล์สร้างกระดูก (osteoblasts)
ลดจำนวนของเซลล์สลายกระดูก (osteoclasts)
ยับยั้งการสร้างตัวกระตุ้นตัวรับเซลล์สลายกระดูก (receptor activator) บน nuclear factor-κ B (NF-κB)
กระตุ้นโปรตีนไคเนส-บี (protein kinase B หรือ Akt) เป็นผลให้มีการสร้าง endothelial nitric oxide synthase (eNOS) เพิ่มมากขึ้น
ผลการลดความเสี่ยงต่อการเกิดโรคกระดูกพรุนของสแตตินนั้น โดยส่วนใหญ่แล้วพบในสแตตินที่ละลายในไขมัน (เช่น ซิมวาสแตติน, โลวาสแตติน, อะโทวาสแตติน) และสแตตินสังเคราะห์เป็นหลัก (เช่น ฟลูวาสแตติน, โรสุวาสแตติน, อะโทวาสแตติน) อย่างไรก็ตาม ผลต่อการลดความเสี่ยงต่อการเกิดโรคกระดูกพรุนนี้ยังสรุปได้ไม่แน่ชัดนัด เนื่องจากการศึกษาในห้องทดลองกับการศึกษาในมนุษย์นั้นให้ผลการศึกษาที่ขัดแย้งกัน
การใช้ประโยชน์ทางการแพทย์ > ข้อบ่งใช้อื่นที่เป็นผลจากการศึกษาทางคลินิก > โรคติดเชื้อ

โรคติดเชื้อ (อังกฤษ: Infectious diseases) เป็นกลุ่มโรคที่มีสาเหตุมาจากเชื้อจุลชีพหรือสารพิษที่ถูกหลั่งออกมาจากเชื้อจุลชีพที่เจริญเติบโตในร่างกายมนุษย์ และระบบภูมิคุ้มกันของร่างกายมนุษย์ไม่สามารถกำจัดเชื้อหรือสารพิษเหล่านั้นออกไปได้ทันท่วงที จนทำให้เกิดอาการของโรคติดเชื้อในที่สุด ซึ่งแหล่งที่มาของโรคนี้อาจได้รับเชื้อมาจากสัตว์, พืช, สิงปฏิกูล, สิ่งแวดล้อม, หรือแม้แต่จากมนุษย์ด้วยกันเอง
โดยพยาธิกำเนิดของโรคติดเชื้อนั้นเกิดจากกระบวนการกระตุ้นระบบภูมิคุ้มกันของร่างกายให้มีการหลั่งสารสื่อการอักเสบ (cytokines) ชนิดต่างๆ ออกมา ซึ่งกระบวนการดังกล่าวนั้น สามารถถูกควบคุมได้โดยยากลุ่มสแตติน โดยสแตตินจะไปมีผลลดสารกลุ่มไอโซพรีนอยด์ (isoprenoids) ซึ่งเป็นหนึ่งในสารตั้งต้นที่ใช้ในการสังเคราะห์คอเลสเตอรอล และมีความจำเป็นในกระบวนการปฏิกิริยาพรีนิลเลชั่น (prenylation) ของโปรตีนที่ใช้ในการสื่อสารระหว่างเซลล์เพื่อตอบสนองต่อการอักเสบของร่างกาย นอกจากนี้แล้ว สแตตินยังส่งผลต่อการตอบสนองต่อการอักเสบโดยการลดการแสดงออกของยีนที่ทำหน้าที่สร้างโปรตีนเกี่ยวเนื่องกับการอักเสบที่มีชื่อว่า MHC (major histocompatibility complex) class II อย่างไรก็ตาม ผลที่แน่ชัดของสแตตินต่อการเกิดโรคติดเชื้อนั้นยังไม่เป็นที่ทราบเด่นชัดนัก ถึงแม้จะมีการศึกษาบางการศึกษาที่พบว่าการใช้สแตตินจะลดความเสี่ยงต่อการติดเชื้อหรือลดอัตราการเสียชีวิตจากโรคติดเชื้อได้บ้างก็ตาม และโดยทั่วไปแล้ว การรักษาโรคติดเชื้อมักจะเป็นการใช้ยาปฏิชีวนะร่วมกับการรักษาตามอาการมากกว่า จึงทำให้ในปัจจุบันยังคงขาดข้อมูลที่สามารถยืนยันได้แน่ชัดเกี่ยวกับผลสแตตินต่อโรคติดเชื้อต่างๆ
การใช้ประโยชน์ทางการแพทย์ > ข้อบ่งใช้อื่นที่เป็นผลจากการศึกษาทางคลินิก > โรคติดเชื้อ > โรคปอดอักเสบ

โรคปอดอักเสบ (อังกฤษ: Pneumonia) เป็นโรคที่เกิดจากการอักเสบของปอดอันเนื่องมาจากการมีเชื้อจุลชีพในถุงลมของปอด มีการคั่งของน้ำหรือหนองในปอด ทำให้เกิดอาการไอ อาจไอมีเสมหะหรือมีมูกหนอง, ไข้,หนาวสั่น, และหายใจลำบาก โดยในการศึกษาทางคลินิกที่ผ่านมาพบว่า สแตตินมีผลลดความรุนแรงของโรคและลดอัตราการเสียชีวติในผู้ป่วยกลุ่มดังกล่าวลงได้ โดยเฉพาะในผู้ป่วยโรคปอดอุดกั้นเรื้อรัง (chronic obstructive pulmonary disease; COPD) แต่ไม่มีผลลดอุบัติการณ์การเกิดโรคปอดอักเสบทั้งในโรงพยาบาลและในชุมชน
การใช้ประโยชน์ทางการแพทย์ > ข้อบ่งใช้อื่นที่เป็นผลจากการศึกษาทางคลินิก > โรคติดเชื้อ > ไข้หวัดใหญ่

ไข้หวัดใหญ่ (อังกฤษ: influenza หรือ flu) เป็นโรคติดเชื้อที่เกิดจากไวรัสไข้หวัดใหญ่ ซึ่งผู้ป่วยอาจมีอาการของโรคเพียงเล็กน้อยไปถึงขั้นรุนแรง โดยอาการที่พบบ่อยที่สุด ได้แก่ ไข้สูง, คัดจมูก, เจ็บคอ, ปวดกล้ามเนื้อ, ปวดศีรษะ, ไอและรู้สึกเหนื่อย ซึ่งจะเริ่มมีอาการเหล่านี้ประมาณสองวันหลังได้รับเชื้อและส่วนใหญ่แล้วมักมีอาการนานไม่เกินสัปดาห์ อย่างไรก็ตาม อาการไออาจกินเวลานานกว่าสองสัปดาห์ได้ ในผู้ป่วยเด็กอาจมีคลื่นไส้อาเจียน แต่ไม่ใช่อาการปกติในผู้ใหญ่ อาการแทรกซ้อนของไข้หวัดใหญ่อาจมีปอดบวมจากไวรัส ปอดบวมจากแบคทีเรียตาม โพรงอากาศ (sinus) ติดเชื้อ และปัญหาสุขภาพที่มีอยู่เดิมแย่ลง เช่น โรคหอบหืดหรือภาวะหัวใจล้มเหลว
การศึกษาทางคลินิกที่ผ่านมาพบว่าการใช้สแตตินจะสามารถลดอัตราการเสียชีวิตของผู้ป่วยไข้หวัดใหญ่ที่ต้องเข้ารับการรักษาในโรงพยาบาลได้ โดยสแตตินจะไปมีผลลดการเกิดภาวะแทรกซ้อนจากไข้หวัดใหญ่ เช่น ปอดอักเสบจากเชื้อแบคทีเรีย, หลอดเลือดสมองอุดกั้น, และภาวะหัวใจวายเฉียบพลัน เป็นต้น
บรรณานุกรม

สถานีย่อยเภสัชกรรม
Banach M, Filipiak KJ, and Opolski G (2013). Aktualny stan wiedzy na temat statyn. Poznań. ISBN 978-83-63622-21-3.{{cite book}}:  CS1 maint: multiple names: authors list (ลิงก์)
Andrzej Folga, Marek Chmielewski, Artur Mamcarz (2010). Statyny. Warszawa, Poland: Medical Education. ISBN 978-83-927978-3-8.{{cite book}}:  CS1 maint: multiple names: authors list (ลิงก์)
Renu Virmani, Jagat Narula, Martin B. Leon, James T. Willerson (2008). The Vulnerable Atherosclerotic Plaque: Strategies for Diagnosis and Management. Wiley-Blackwell. ISBN 978-0-470-98733-9.{{cite book}}:  CS1 maint: multiple names: authors list (ลิงก์)
Dieter Steinhilber, Manfred Schubert-Zsilavecz, Hermann J. Roth (2012). Chemia Medyczna. Poland: MedPharm Polska. ISBN 978-83-62283-94-1.{{cite book}}:  CS1 maint: multiple names: authors list (ลิงก์)
Artur Mamcarz, Andrzej Folga, Daniel Śliża, Marcin Wełnicki (2014). Leczenie zaburzeń lipidowych. Poland: Medical Tribune Polska. ISBN 978-83-62597-36-9.{{cite book}}:  CS1 maint: multiple names: authors list (ลิงก์)
Marcin Wełnicki, Artur Mamcarz (2013). Mała encyklopedia statyn. Medical Education. ISBN 978-83-62510-70-2.
สถานีรถไฟหลักบ็อน

ชานชาลาสถานีรถไฟหลักบ็อน
สถานีรถไฟหลักบ็อน (เยอรมัน: Bonn Hauptbahnhof) เป็นสถานีรถไฟหลักที่ตั้งอยู่ฝั่งซ้ายของแม่น้ำไรน์ เมืองบ็อน รัฐนอร์ทไรน์-เว็สท์ฟาเลิน ประเทศเยอรมนี เป็นจุดเชื่อมการขนส่งในบ็อน ระหว่างรถไฟทางไกลด็อยท์เชอบาน รถโดยสารประจำทาง รถราง และอู-บาน (รถไฟขนาดเบา) เปิดใช้งานวันที่ 22 เมษายน ค.ศ. 1885
ขบวนรถที่ให้บริการ

รถไฟด่วน อีเซ และ อีเซเอ โดยทุกขบวนสามารถเดินทางไปยังสถานีรถไฟโคโลญได้
รถไฟประจำภูมิภาค ได้แก่ รถไฟด็อยท์เชอบานและทรันส์เรกีโอ
อู-บาน (รถไฟขนาดเบา) (SWB)
แหล่งข้อมูลอื่น

"Current departure time in Bonn Hbf". Deutsche Bahn. สืบค้นเมื่อ 3 January 2014.[ลิงก์เสีย]
"Track plan of Bonn Hbf" (PDF, 199.72 kB) (ภาษาเยอรมัน). สืบค้นเมื่อ 21 September 2011.
"Bonn Hbf". NRW rail archive (ภาษาเยอรมัน). André Joost. สืบค้นเมื่อ 21 September 2011.
รายชื่อบุคคลจากมหาวิทยาลัยธรรมศาสตร์

บุคคลที่มีชื่อเสียงที่เกี่ยวข้องกับมหาวิทยาลัยธรรมศาสตร์
รายชื่อบุคคลที่มีชื่อเสียงที่เกี่ยวข้องกับธรรมศาสตร์ในที่นี้ได้รวบรวมและแยกแยะออกมาตามคณะหรือสถาบันที่คนผู้นั้นเกี่ยวข้อง ซึ่งมีดังต่อไปนี้
บุคคลสำคัญคณะนิติศาสตร์

บทความหลัก: คณะนิติศาสตร์ มหาวิทยาลัยธรรมศาสตร์
บุคคลสำคัญคณะพาณิชยศาสตร์และการบัญชี

ศ.คุณหญิง นงเยาว์ ชัยเสรี (ศิษย์เก่า, อดีตอาจารย์) อดีตคณบดีคณะพาณิชยศาสตร์และการบัญชี อดีตอธิการบดีมหาวิทยาลัยธรรมศาสตร์และอดีตรัฐมนตรีว่าการทบวงมหาวิทยาลัย
ศ.พนัส สิมะเสถียร (ศิษย์เก่า) อดีตรัฐมนตรีว่าการกระทรวงการคลัง, อดีตปลัดกระทรวงการคลัง
เสนาะ อูนากูล (ศิษย์เก่า) อดีตรองนายกรัฐมนตรีและอดีตผู้ว่าการธนาคารแห่งประเทศไทย
ศ.เกียรติคุณเกริกเกียรติ พิพัฒนเสรีธรรม (ศิษย์เก่า, คณบดี, อธิการบดี, ศาสตราจารย์เกียรติคุณ) อธิการบดีมหาวิทยาลัยหอการค้าไทย
ผศ.วุฒิพงษ์ เพรียบจริยวัฒน์ (อดีตอาจารย์) ผู้อำนวยการสถาบันสหัสวรรต
บุญชู โรจนเสถียร (ศิษย์เก่า) อดีตผู้บริหารธนาคารกรุงเทพ อดีตรองนายกรัฐมนตรีและรัฐมนตรีว่าการกระทรวงการคลัง นักธุรกิจ
อุไรวรรณ เทียนทอง (ศิษย์เก่า) อดีตรัฐมนตรีว่าการกระทรวงแรงงาน นักการเมือง สมาชิกสภาผู้แทนราษฎร
ศ.สม จาตุศรีพิทักษ์ (ศิษย์เก่า) อดีตรัฐมนตรีว่าการกระทรวงพาณิชย์ อดีตสภานิติบัญญัติแห่งชาติ (ประเทศไทย) พ.ศ. 2557
ฉัตรชัย ดุริยประณีต (ศิษย์เก่า) นักแต่งเพลง นักดนตรี สมาชิกวงเฉลียง
นันทิดา แก้วบัวสาย (ศิษย์เก่า) นายกองค์การบริหารส่วนจังหวัดสมุทรปราการ
ชูวิทย์ กมลวิศิษฎ์ (ศิษย์เก่า) อดีตสมาชิกสภาผู้แทนราษฎรไทย ชุดที่ 24
อนันต์ อัศวโภคิน (ศิษย์เก่า) อดีตประธานและกรรมการผู้จัดการ บริษัทแลนด์แอนด์เฮ้าส์ จำกัด (มหาชน) เศรษฐีหุ้นที่มีมูลค่าสูงที่สุดในไทยหลายปีซ้อน
พาทิศ พิสิฐกุล (ศิษย์เก่า) นักแสดง
รังสิต ศิรนานนท์ (ศิษย์เก่า) นักแสดง
อรจิรา แหลมวิไล (ศิษย์เก่า) ภาคภาษาอังกฤษ นักแสดง
ยุวนาถ อาระยานิมิตสกุล (ศิษย์เก่า) ภาคภาษาอังกฤษ นักแสดง
คุณหญิง วิมล ศิริไพบูลย์ (ศิษย์เก่า) นักเขียนนิยายนามปากกา "ทมยันตี"
รศ.ดร.กฤษติกา คงสมพงษ์ (อาจารย์) อาจารย์พิเศษคณะพาณิชยศาสตร์และการบัญชี (ภาคภาษาอังกฤษ) อาจารย์ประจำสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย อดีตนายกสมาคมแม่บ้านทหารบก
ทวีศักดิ์ กออนันตกูล ประธานกรรมการในคณะกรรมการบริหารสำนักงานรัฐบาลอิเล็กทรอนิกส์ อดีตผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ
เบญจา หลุยเจริญ (ศิษย์เก่า) อดีตรัฐมนตรีช่วยว่าการกระทรวงการคลัง
ชินณิชา วงศ์สวัสดิ์ (ศิษย์เก่า) สมาชิกสภาผู้แทนราษฎรไทย ชุดที่ 23
ศัลย์ อิทธิสุขนันท์(ศิษย์เก่า) พิธีกรชาวไทย
วราวุธ เจนธนากุล(ศิษย์เก่า)  ประธานเจ้าหน้าที่บริหาร บริษัท เซ้นส์ มอร์ คอร์ปอเรชั่น จำกัด
พิธา ลิ้มเจริญรัตน์ (ศิษย์เก่า) (ภาคภาษาอังกฤษ) ประธานที่ปรึกษาพรรคก้าวไกล
พุฒิพงศ์ อัสสรัตนกุล (ศิษย์เก่า) (ภาคภาษาอังกฤษ) นักแสดง และศิลปินสังกัด Billkin Entertainment
เมณิษา ชุมสายสกุล (ศิษย์เก่า) ดารานักแสดงสังกัด ช่อง 7HD
บุคคลสำคัญคณะรัฐศาสตร์ > ศิษย์เก่าระดับบัณฑิตศึกษา

กฤษณา สีหลักษณ์ - อดีตรัฐมนตรีประจำสำนักนายกรัฐมนตรี
สมศักดิ์ ปริศนานันทกุล - อดีตรัฐมนตรีว่าการกระทรวงเกษตรและสหกรณ์
สมศักดิ์ เทพสุทิน - รัฐมนตรีว่าการกระทรวงยุติธรรม
สันติ ทักราล {  โทรุ่น MA2518 ศิษย์เก่าดีเด่น 2544 } - องคมนตรี อดีตประธานศาลฎีกา
วิชา มหาคุณ { โทรุ่น EPA01 } - กรรมการ คณะกรรมการป้องกันและปราบปรามการทุจริตแห่งชาติ (ป.ป.ช.)
อนันต์ ศิลปี { โทรุ่น EPA24 } - ผู้พิพากษาสมทบศาลเยาวชนและครอบครัว, ผู้ทรงคุณวุฒิคณะกรรมการคุ้มครองเด็ก, ผู้อำนวยการสำนักงานธรรมศาสตร์สัมพันธ์, เลขานุการประจำคณะกรรมาธิการวิทยาศาสตร์และเทคโนโลยี, ที่ปรึกษากรรมาธิการการทหาร, อนุกรรมการสิทธิมนุษยชนแห่งชาติ, รางวัลผู้ส่งเสริมการศึกษาระดับประเทศ, รางวัลงานวิจัย 360° Benchmarking : High-Performance Innovative Organization Tools
ยงยุทธ ติยะไพรัช - อดีตประธานรัฐสภา
ชูวิทย์ กมลวิศิษฎ์ - สมาชิกสภาผู้แทนราษฎร
ต่อพงษ์ ไชยสาส์น - (โทรุ่น EPA12)  อดีตรัฐมนตรีช่วยว่าการกระทรวงสาธารณสุข
นิพิฏฐ์  อินทรสมบัติ - อดีตรัฐมนตรีว่าการกระทรวงวัฒนธรรม
พลเอก วรพงษ์ สง่าเนตร - อดีตผู้บัญชาการทหารสูงสุด
พลเอก อนันตพร กาญจนรัตน์ - อดีตราชองครักษ์พิเศษ อดีตรัฐมนตรีว่าการกระทรวงพลังงาน อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ สมาชิกวุฒิสภา กรรมการในคณะกรรมการนโยบายการพัฒนาเด็กประถมวัย และกรรมการในคณะกรรมการยุทธศาสตร์ด้านการพัฒนาจังหวัดชายแดนภาคใต้
บุคคลสำคัญคณะรัฐศาสตร์ > คณบดี / อาจารย์

ศ.ดิเรก ชัยนาม (คณบดีคณะรัฐศาสตร์คนแรก), อดีตเลขาธิการคณะรัฐมนตรี, อดีตรัฐมนตรีว่าการกระทรวงต่างประเทศ, อดีตรองนายกรัฐมนตรี อดีตคณบดีลำดับที่ 1 (19 มิถุนายน 2492 - 19 ธันวาคม 2495) ดุษฎีบัณฑิตกิตติมศักดิ์ทางการทูต (2497)
ศ.เสน่ห์ จามริก อดีตรองอธิการบดี มธ., สมาชิกสภานิติบัญญัติ, ประธานกรรมการสิทธิมนุษยชนแห่งชาติ, กรรมการสถาบันวิจัยเพื่อการพัฒนาประเทศไทย (ทีดีอาร์ไอ) รัฐศาสตร์ดุษฎีบัณฑิตกิตติมศักดิ์ (2533)
ศ.ดร.ลิขิต ธีรเวคิน (อดีตอาจารย์) ราชบัณฑิตสาขารัฐศาสตร์ สำนักวิชาธรรมศาสตร์และการเมือง นักวิจัยดีเด่นแห่งชาติ อดีตคณบดีคณะรัฐศาสตร์ มหาวิทยาลัยธรรมศาสตร์ อดีตรัฐมนตรีว่าการกระทรวงมหาดไทย
ศ.ดร.สมบัติ จันทรวงศ์ นักวิจัยดีเด่นแห่งชาติประจำปี 2538 ศาสตราจารย์ประจำสาขาการเมืองการปกครอง คณะรัฐศาสตร์ มหาวิทยาลัยธรรมศาสตร์ กรรมการสาขารัฐศาสตร์และรัฐประศาสนศาสตร์ สำนักงานคณะกรรมการสภาวิจัยแห่งชาติ
ศ.ดร.ปรัชญา เวสารัชช์ ประธานที่ประชุม ทปอ., อธิการบดีมหาวิทยาลัยสุโขทัยธรรมาธิราช {ตรีรุ่น 15 1220/ร โทรุ่น MA2510 ศิษย์เก่าดีเด่น 2535}
ศ.(พิเศษ)นรนิติ เศรษฐบุตร อดีตอธิการบดีมหาวิทยาลัยธรรมศาสตร์, อดีตเลขาธิการสถาบันพระปกเกล้า, ประธานสภาร่างรัฐธรรมนูญ {ตรีรุ่น 12[2503]879/ร ศิษย์เก่าดีเด่น 2528, 2543}
ศ.ดร.ชัยวัฒน์ สถาอานันท์ อาจารย์ประจำ,นักวิจัยดีเด่นแห่งชาติ สาขารัฐศาสตร์และรัฐประศาสนศาสตร์ (พ.ศ. 2549) หัวหน้าสาขาวิชาการเมืองการปกครอง คณะรัฐศาสตร์ มธ. {ตรีรุ่น 24[2515]15-9-040 ศิษย์เก่าดีเด่น 2549}
ศ.ดร.เกษียร เตชะพีระ อาจารย์ประจำ {ตรีรุ่น 27[2518]}
ศ.ดร.นครินทร์ เมฆไตรรัตน์ (อดีตคณบดี, อาจารย์ประจำ) สมาชิกสภาร่างรัฐธรรมนูญ, ผู้ทรงคุณวุฒิประจำศาลรัฐธรรมนูญ คณบดีลำดับที่ 19 ตั้งแต่ 1 กุมภาพันธ์ 2547 {ตรีรุ่น 29[2520] 20-3-043 ศิษย์เก่าดีเด่น 2547}
ศ.(พิเศษ) ดร.ชาญวิทย์ เกษตรศิริ อดีตอธิการบดีมหาวิทยาลัยธรรมศาสตร์, นักประวัติศาสตร์, อดีตอาจารย์ประจำคณะศิลปศาสตร์ มธ. {ตรีรุ่น 12[2503]859/ร ศิษย์เก่าดีเด่น 2530}
ศ.ดร.เอนก เหล่าธรรมทัศน์ (อดีตคณบดี) อดีตหัวหน้าพรรคมหาชน รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม อดีตคณบดีลำดับที่ 17 (5 มีนาคม 2542 - 14 ตุลาคม 2543)
ศ.ดร.ไชยรัตน์ เจริญสินโอฬาร (ศิษย์เก่า, อาจารย์) อดีตผู้อำนวยการโครงการปริญญาเอก คณะรัฐศาสตร์ มหาวิทยาลัยธรรมศาสตร์
รศ.ดร.สุรินทร์ พิศสุวรรณ เลขาธิการ ASEAN, อดีตรัฐมนตรีว่าการกระทรวงการต่างประเทศ, อดีตอาจารย์ประจำคณะ {ตรีรุ่น 20[2511]1924/ร ศิษย์เก่าดีเด่น 2532}
รศ.สุขุม นวลสกุล อดีตอธิการบดีมหาวิทยาลัยรามคำแหง {ตรีรุ่น 15[2506]1225/ร ศิษย์เก่าดีเด่น 2527
ศ.ธเนศ วงศ์ยานนาวา บรรณาธิการรัฐศาสตร์สาร นักเขียน นักแปล
รศ.ดร.ธำรงศักดิ์ เพชรเลิศอนันต์ (ศิษย์เก่า) รองคณบดีฝ่ายวิชาการ วิทยาลัยบริหารรัฐกิจและรัฐศาสตร์ มหาวิทยาลัยรังสิต
รศ.ดร.เสกสรรค์ ประเสริฐกุล (คณบดี, อาจารย์ประจำ) ผู้นำนักศึกษาในเหตุการณ์ 14 ตุลา 2516, นักเขียนรางวัลศรีบูรพา อดีตคณบดีลำดับที่ 15 (1 พฤศจิกายน 2536 - 1 พฤศจิกายน 2538) {ตรีรุ่น 20[2511]1893/ร ศิษย์เก่าดีเด่น 2546}
ศ.ดร.จรัญ มะลูลีม อาจารย์ประจำสาขาการระหว่างประเทศ, อดีตที่ปรึกษานายกรัฐมนตรี พ.ต.ท.ดร.ทักษิณ ชินวัตร
บุคคลสำคัญคณะเศรษฐศาสตร์

บางส่วนจากรายชื่อศิษย์เก่าดีเด่น
ศ.ดร.ป๋วย อึ๊งภากรณ์ (อดีตคณบดี) สมาชิกขบวนการเสรีไทย, อดีตอธิการบดีมหาวิทยาลัยธรรมศาสตร์, ผู้ว่าการธนาคารแห่งประเทศไทย, ผู้ได้รับรางวัลแมกไซไซ
ศ.เกียรติคุณ เกริกเกียรติ พิพัฒนเสรีธรรม (อดีตคณบดี, อธิการบดี, ศาสตราจารย์เกียรติคุณ) อธิการบดีมหาวิทยาลัยหอการค้าไทย
ศ.ดร.อัมมาร สยามวาลา (อดีตอาจารย์) นักวิจัยดีเด่นแห่งชาติ สาขาเศรษฐศาสตร์ พ.ศ. 2529, ประธานสถาบันวิจัยเพื่อการพัฒนาประเทศไทย อดีตศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์
รศ.ดร.นริศ ชัยสูตร (ศิษย์เก่า, อดีตอาจารย์) อดีตอธิการบดีมหาวิทยาลัยธรรมศาสตร์ กรรมการสภามหาวิทยาลัยธรรมศาสตร์ รักษาการประธานกรรมการผู้จัดการใหญ่บริษัทปตท.
ศ.รังสรรค์ ธนะพรพันธุ์ (ศิษย์เก่า, อดีตอาจารย์) นักวิจัยดีเด่นแห่งชาติ สาขาเศรษฐศาสตร์ อดีตศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์
รศ.ดร.วารินทร์ วงศ์หาญเชาว์ (ศิษย์เก่า)อดีตคณบดีคณะเศรษฐศาสตร์ จุฬาลงกรณ์มหาวิทยาลัย อดีตผู้อำนวยการสถาบันวิจัยสังคม จุฬาลงกรณ์มหาวิทยาลัย
วารินทร์  สัจจเดว (ศิษย์เก่า) ผู้ประกาศข่าว, นักจัดรายการวิทยุ, และนักแสดง
รศ.ดร.สังศิต พิริยะรังสรรค์ (ศิษย์เก่า) รองศาสตราจารย์ประจำคณะเศรษฐศาสตร์ จุฬาลงกรณ์มหาวิทยาลัย
รศ.ดร.สุวินัย ภรณวลัย (อาจารย์) รองศาสตราจารย์ประจำคณะเศรษฐศาสตร์ มหาวิทยาลัยธรรมศาสตร์
รศ.ดร.เจิมศักดิ์ ปิ่นทอง (ศิษย์เก่า) สมาชิกวุฒิสภา, ผู้ดำเนินรายการโทรทัศน์, นักจัดรายการวิทยุ
รศ.วิทยากร เชียงกูล (ศิษย์เก่า) นักเขียน, ผู้อำนวยการวิทยาลัยนวัตกรรมสังคม มหาวิทยาลัยรังสิต
ผศ.ดร.ไตรรงค์ สุวรรณคีรี (ศิษย์เก่า, อดีตอาจารย์) รองนายกรัฐมนตรี, สมาชิกสภาผู้แทนราษฎร
เรวัต พุทธินันทน์ (เต๋อ) (ศิษย์เก่า) ผู้ก่อตั้งบริษัท แกรมมี่ เอนเตอร์เทนเม้นท์ หรือจีเอ็มเอ็ม แกรมมี่
อภิสิทธิ์ เวชชาชีวะ (อดีตอาจารย์) นายกรัฐมนตรี, อดีตรัฐมนตรีประจำสำนักนายกรัฐมนตรี
ศาสตราภิชาน ดร.สมคิด จาตุศรีพิทักษ์ (ศิษย์เก่า) นักเศรษฐศาสตร์, รองนายกรัฐมนตรี, อดีตรัฐมนตรีว่าการกระทรวงการคลัง ฯลฯ
หม่อมราชวงศ์ ปรีดิยาธร เทวกุล (ศิษย์เก่า) อดีตผู้ว่าการธนาคารแห่งประเทศไทย อดีตรองนายกรัฐมนตรี
สมชาย กรุสวนสมบัติ (ศิษย์เก่า) อดีตประธานการสภาหนังสือพิมพ์แห่งชาติ อดีตรองเลขาธิการสภาพัฒนาการเศรษฐกิจและสังคมแห่งชาติ คอลัมนิสต์เจ้าของนามปากกา"ซูม"
ก่อศักดิ์ ไชยรัศมีศักดิ์ (ศิษย์เก่า) ประธานเจ้าหน้าที่บริหาร บริษัท ซี.พี.เซเว่น ออลล์ จำกัด (มหาชน), นายกสมาคมกีฬาหมากล้อมแห่งประเทศไทย
กรพจน์ อัศวินวิจิตร (ศิษย์เก่า) อดีตผู้อำนวยการธนาคารออมสิน นักธุรกิจด้านค้าข้าว นักการเมือง
คำสิงห์ ศรีนอก (ศิษย์เก่า) ศิลปินแห่งชาติ พ.ศ. 2535
พล ตัณฑเสถียร (ศิษย์เก่า) นักแสดง, เชฟ
ดร.อภิชาติ ดำดี (ศิษย์เก่า) วิทยากร, นักพูด, นักจัดรายการ, อดีตสมาชิกวุฒิสภา 2549, อดีตสมาชิกสภาร่างรัฐธรรมนูญ 2550
ธีรภัทร์ สัจจกุล (ศิษย์เก่า) นักแสดง, นักร้อง
ศ.ดร.สุชาติ ธาดาธำรงเวช (ศิษย์เก่า) อดีตรัฐมนตรีว่าการกระทรวงการคลัง นักการเมือง
สุทิวัส หงส์พูนพิพัฒน์ (ศิษย์เก่า) ผู้ประกาศข่าวเอ็มคอตเอชดี
สุธิตา ชนะชัยสุวรรณ (ศิษย์ปัจจุบัน) นักร้องจากเวที The Voice Thailand
โอบนิธิ วิวรรธนวรางค์ (ศิษย์เก่า) นักแสดง
ณัฐวุฒิ เจนมานะ (ศิษย์เก่า) นักร้อง
เมธวิน โอภาสเอี่ยมขจร (ศิษย์เก่า) นักแสดง
ศิริกัญญา ตันสกุล (ศิษย์เก่า) รองหัวหน้าพรรคก้าวไกล
บุคคลสำคัญคณะสังคมสงเคราะห์ศาสตร์

สมปอง นครไธสง (ศิษย์เก่าปริญญาโท) อดีตพระภิกษุ และวิทยากรบรรยายด้านธรรมะ
กิตติศักดิ์ หัตถสงเคราะห์ (ศิษย์เก่าปริญญาโท) นักการเมือง, อดีตรัฐมนตรีช่วยว่าการกระทรวงคมนาคม
ธีระชัย แสนแก้ว (ศิษย์เก่าปริญญาโท) นักการเมือง, อดีตรัฐมนตรีช่วยว่าการกระทรวงเกษตรและสหกรณ์
ร้อยโทหญิง สุณิสา เลิศภควัต (ศิษย์เก่าปริญญาโท) นักเขียน, อดีตรองโฆษกประจำสำนักนายกรัฐมนตรี
อรวิภา กนกนทีสวัสดิ์ (ศิษย์เก่า)  นางสาวไทยประจำปี พ.ศ. 2552
โอสธี ซุ่นมงคล (ศิษย์เก่า) หรือ กราฟ นักร้องนำวงแบล็ควานิลลา
อภิภู สุนทรพนาเวศ (ศิษย์เก่า) นักฟุตบอล
ชาคริต บัวทอง (ศิษย์เก่า) นักฟุตบอล
ฑิฆัมพร ฤทธิ์ธาอภินันท์ (ศิษย์เก่า) นักแสดง, พิธีกร และยูทูบเบอร์
ธนา ฉัตรบริรักษ์ (ศิษย์เก่า) นักแสดง
มิเชล เบอร์แมนน์ (ศิษย์เก่า) นักแสดง และ นักธุรกิจ
ปวรวรรณ วีระภุชงค์ (ศิษย์เก่า) นักร้อง นักแสดง และ ยูทูบเบอร์
พัณณิน ชาญมนูญ (ศิษย์เก่า) นักแสดงสังกัด Wabisabi
พลวัชร ภู่พิพัฒน์ (ศิษย์เก่า) ผู้ประกาศข่าวอิสระ ช่อง 5, ทีเอ็นเอ็น 16
บุคคลสำคัญคณะศิลปศาสตร์

สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ อดีตพระอาจารย์ประจำภาควิชาภาษาฝรั่งเศส คณะศิลปศาสตร์ มหาวิทยาลัยธรรมศาสตร์
ศ.ดร.อดุล วิเชียรเจริญ (อดีตอาจารย์) ผู้ก่อตั้งคณะศิลปศาสตร์ มหาวิทยาลัยธรรมศาสตร์
รศ.ดร.เสรี วงษ์มณฑา (ศิษย์เก่า, อดีตอาจารย์) นักการสื่อสารมวลชน นักการประชาสัมพันธ์
ศาสตราจารย์เกียรติคุณ ดร.รัตนา ศิริพานิช (อดีตอาจารย์) อดีตศาสตราจารย์ประจำสาขาวิชาจิตวิทยา และรองคณบดี  คณะศิลปศาสตร์ มหาวิทยาลัยธรรมศาสตร์
รศ.ดร.ฉัตรสุมาลย์ กบิลสิงห์ (อดีตอาจารย์) อดีตรองศาสตราจารย์ประจำสาขาปรัชญา คณะศิลปศาสตร์ มหาวิทยาลัยธรรมศาสตร์
รศ.ดร.ธำรงศักดิ์ เพชรเลิศอนันต์ (ศิษย์เก่าปริญญาโท) อาจารย์ประจำคณะรัฐศาสตร์ มหาวิทยาลัยรังสิต
ศ.พิเศษ ดร.ชาญวิทย์ เกษตรศิริ (อาจารย์) อดีตคณบดีคณะศิลปศาสตร์ อดีตอธิการบดีมหาวิทยาลัยธรรมศาสตร์
อ.ดร.สมศักดิ์ เจียมธีรสกุล (ศิษย์เก่า) อดีตอาจารย์ประจำสาขาประวัติศาสตร์ คณะศิลปศาสตร์ มหาวิทยาลัยธรรมศาสตร์
รศ.ดร.สุเนตร ชุตินธรานนท์ (ศิษย์เก่า) อาจารย์ประจำสาขาประวัติศาสตร์ คณะอักษรศาสตร์ จุฬาลงกรณ์มหาวิทยาลัย ผู้เชี่ยวชาญเรื่องประเทศพม่า
ศ.ดร.ธงชัย วินิจจะกูล (ศิษย์เก่า, อดีตอาจารย์) ศาสตราจารย์ด้านประวัติศาสตร์ มหาวิทยาลัยวิสคอนซิน ประเทศสหรัฐอเมริกา
กรรณิกา ธรรมเกษร (ศิษย์เก่า) พิธีกร นักโต้วาที ผู้ประกาศข่าว
สุชาติ สวัสดิ์ศรี หรือ สิงห์สนามหลวง (ศิษย์เก่า) นักเขียน
งามพรรณ เวชชาชีวะ (ศิษย์เก่า) นักเขียน
วิโรจน์ ตั้งวาณิชย์ (ศิษย์เก่า) นักแสดง, ผู้เชี่ยวชาญด้านจีนศึกษา
เสาวลักษณ์ ลีละบุตร (ศิษย์เก่า) นักร้อง นักแสดง
มยุริญ ผ่องผุดพันธ์ (ศิษย์เก่า) นักแสดง
เอมี่ กลิ่นประทุม (ศิษย์เก่า) นักแสดง
อริสรา ทองบริสุทธิ์ (ศิษย์เก่า) นักแสดง
บุษบา ดาวเรือง (ศิษย์เก่า) ผู้บริหารเครือบริษัท จีเอ็มเอ็ม แกรมมี่ จำกัด (มหาชน)
มีนาพร วงศ์โฆษวรรณ (ศิษย์เก่า) นักร้องและนักแสดง ชาวไทย
มทิรา ตันติประสุต (ศิษย์เก่า) ดารานักแสดง
สุมิตตา ดวงแก้ว (ศิษย์เก่า) อดีตสมาชิกวงบีเอ็นเคโฟร์ตีเอต (BNK48) รุ่นที่ 2
วงศ์รวี นทีธร (ศิษย์เก่า) ดารานักแสดง
เขมิศรา พลเดช  (ศิษย์เก่า) ดารานักแสดง
ศิวกร อดุลสุทธิกุล (ศิษย์เก่า) ศิลปิน
ทิพยวไลย์ ทวีพาณิชย์ (ศิษย์เก่า) นักเขียน นามปากกา "แพรณัฐ"
บุคคลสำคัญคณะวารสารศาสตร์และสื่อสารมวลชน > คณาจารย์ที่มีชื่อเสียง

| คำนำหน้าชื่อ | รายชื่อ | เกียรติประวัติ |
| --- | --- | --- |
| พระเจ้าวรวงศ์เธอ | กรมหมื่นนราธิปพงศ์ประพันธ์ | อดีตอธิการบดีมหาวิทยาลัยธรรมศาสตร์   อาจารย์คณะวารสารศาสตร์และสื่อสารมวลชน |
| หม่อมราชวงศ์ | คึกฤทธิ์ ปราโมช (อดีตอาจารย์พิเศษ) | นักปราชญ์ นักเขียน นักการเมือง ศิลปินแห่งชาติ และอดีตนายกรัฐมนตรี อาจารย์พิเศษคณะวารสารฯ สมัยที่ยังเป็นแผนกอิสระ |
|  | สุภา ศิริมานนท์ (อดีตอาจารย์) | นักประพันธ์ นักหนังสือพิมพ์ และนักวารสารศาสตร์คนสำคัญของประเทศไทย และผู้สื่อข่าวสงครามคนแรกของประเทศไทย |
| ดร. | เกษม ศิริสัมพันธ์ (อดีตอาจารย์) | คณบดีคนแรกของคณะวารสารศาสตร์และสื่อสารมวลชน รัฐมนตรีว่าการกระทรวงศึกษาธิการ รัฐมนตรีช่วยว่าการกระทรวงมหาดไทย สมาชิกวุฒิสภา ผู้มีบทบาทต่อวิชาชีพสื่อมวลชนไทย |
| รองศาสตราจารย์ | มาลี บุญศิริพันธ์ (ศิษย์เก่า, อดีตอาจารย์) | ผู้เชี่ยวชาญทางด้านสื่อสารมวลชน นักวารสารศาสตร์ อดีตคณบดีคณะวารสารศาสตร์และสื่อสารมวลชน และประธานกรรมการนโยบาย ไทยพีบีเอส |
| รองศาสตราจารย์ ดร. | เสรี วงษ์มณฑา | นักวิชาการด้านสื่อสารมวลชนและการตลาด  อดีตคณบดีคณะวารสารศาสตร์และสื่อสารมวลชน  นักพูด นักบรรยาย นักแสดง และพิธีกร |
บุคคลสำคัญคณะวารสารศาสตร์และสื่อสารมวลชน > บุคคลสำคัญอื่นๆ

| คำนำหน้าชื่อ | รายชื่อ | เกียรติประวัติ |
| --- | --- | --- |
|  | สรรพสิริ วิริยศิริ |  อดีตกรรมการผู้จัดการบริษัท ไทยโทรทัศน์ จำกัด (ปัจจุบันคือ บริษัท อสมท จำกัด (มหาชน))  อดีตผู้อำนวยการ สถานีโทรทัศน์ไทยทีวีสีช่อง 9 (ปัจจุบันคือ สถานีโทรทัศน์ช่อง 9 เอ็มคอต เอชดี)  อดีตผู้อำนวยการสถานีวิทยุกระจายเสียง ท.ท.ท. (ปัจจุบันคือ สถานีวิทยุ อสมท)  อดีตผู้สื่อข่าวสงคราม  บุคคลผู้บุกเบิกวงการโทรทัศน์ ข่าวโทรทัศน์ และโฆษณาโทรทัศน์ของไทย |